laion/Wikipedia-Exotic huggingface dataset:
אלפרד רדקליף-בראון

אלפרד רג'ינלד רדקליף-בראון (באנגלית: Alfred Reginald Radcliffe-Brown‏; 17 בינואר 1881 – 24 באוקטובר 1955) היה אנתרופולוג בריטי, שפיתח את התאוריה הפונקציונלית-מבנית במסגרת הדיסציפלינה האנתרופולוגית. רדקליף-בראון נולד בברמינגהאם, אנגליה. לאחר שלמד באוניברסיטת קיימברידג', הוא נסע לאיי אנדמן (1906–1908) ומערב אוסטרליה (1910–1912) כדי לבצע עבודת שדה בקרב החברות שגרו שם. בעקבות מחקריו שם כתב את הספרים "תושבי איי אנדמן" (1922) ו"התארגנותם החברתית של ילידי אוסטרליה" (1930) אלפרד ידוע גם בתרומתו למהנדס החשמל ניקולה טסלה בכך שהסכים לממן את אחת מהמצאותיו. ב-1920 הוא עבר לקייפטאון, שם שימש כפרופסור לאנתרופולוגיה חברתית וייסד את החוג ללימודי אפריקה. בהמשך הקריירה שלו הוא התמנה לפרופסור באוניברסיטאות סידני, שיקגו ואוקספורד. בשנות ה-20 רדקליף-בראון עוד תמך בתאוריה הפונקציונלית של ברוניסלב מלינובסקי. בשנות ה-30, בהשפעה ישירה מהסוציולוגיה הצרפתית (ובמיוחד מאמיל דורקהיים), הוא הגיע למסקנה כי את המושג פונקציה צריך להכליל במסגרת המושג מבנה. הוא הגדיר מבנה כרשת מורכבת וסבוכה של מערכות חברתיות שבהן השחקנים נמצאים בתפקידים מוגדרים וממוסדים. תוך שהוא מושפע מעבודותיו של דורקהיים, רדקליף-בראון ראה את מטרת עבודת השדה שלו בחקר החברות הפשוטות, ובמציאת כללים למבנה החברתי של אותן חברות, ואגב כך של המין האנושי. למשל, הוא ראה במוסדות החברתיים את המפתח לשמירת הסדר החברתי, ומחקריו הראו כיצד מנהגים (כגון טקסים) דואגים לייצב את המערכת החברתית. בניגוד לפונקציונליזם של מלינובסקי, רדקליף-בראון טען כי התרבות פועלת כדי לענות על צרכיה של החברה ולא של היחידים. הביקורת על רדקליף-בראון דיברה על כך שהוא אינו מחשיב את המימד ההיסטורי (השינויים ההיסטוריים) במחקריו (כגון השפעת הקולוניאליזם), אלא מתמקד רק בנעשה בהווה. 1922, The Andaman Islanders; a study in social anthropology 1931, Social Organization of Australian Tribes 1940, "On Joking Relationships": Africa: Journal of the International African Institute, 13(3), pp. 195–210 1952, Structure and Function in Primitive Society מדיה וקבצים בנושא אלפרד רדקליף-בראון בוויקישיתוף אלפרד רדקליף-בראון, באתר אנציקלופדיה בריטניקה (באנגלית) ערך זה הוא קצרמר בנושא אנתרופולוגיה. אתם מוזמנים לתרום לוויקיפדיה ולהרחיב אותו.
פיאט 24-32 HP

פיאט 24-32 HP (באיטלקית: Fiat 24-32 HP) היא מכונית סלון, מסוג "טורפדו" (אנ'), מתוצרת קונצרן הרכב האיטלקי פיאט אשר יוצרה בין השנים 1903–1905. יוצרו כ-400 יחידות. מנוע קדמי. מנוע קירור מים. מערכת היגוי: מימין. 4 גלגלים סימטריים. צמיגים קדמיים: 820x120. צמיגים אחוריים: 820x120. דגם "פיאט 24-32 HP" שימש כמכונית שרד של ויטוריו אמנואלה השלישי, מלך איטליה. קבריולה. לנדולט. סדרה ראשונה - יוצרה בשנת 1903. סדרה שנייה - יוצרה בשנת 1904. סדרה שלישית - יוצרה בשנת 1905. פיאט 4 HP פיאט 10 HP פיאט 12 HP פיאט Brevetti פיאט 16-20 HP מדיה וקבצים בנושא פיאט 24-32 HP בוויקישיתוף פיאט דגמים היסטוריים 1901-1903 / ראו: "פיאט 24-32 HP" web.archive.org/web/20080413114231 "פיאט 24-32 HP" - מפרט טכני carfolio.com/specifications/models/car "פיאט 24-32 HP", שנת 1906 autoconcept-reviews.com/cars_reviews/fiat/fiat-24-32-hp-1905-and-24-40-hp-1906/cars_reviews_fiat-24-32-hp-1905-and-24-40-hp-1906 "פיאט 24-32 HP" woiweb.com/index.php/Fiat_24-32_HP "פיאט 24-32 HP" לנדולט artsandculture.google.com/asset/fiat-mod-24-32-hp "פיאט 24-32 HP" style-e-auto.com/voorbeeld-pagina/1904-fiat "פיאט 24-32 HP" - סדרה שנייה www.conceptcarz.com/vehicle/z14645/fiat-24/32-hp-series-2
גארט רייזמן

גארט ארין רייזמן (נולד ב־10 בפברואר 1968) הוא מהנדס יהודי־אמריקאי לשעבר בנאס"א. הוא היה חבר צוות במשלחת ה־15 והצטרף למשלחת ה־16 זמן קצר לפני שהיה חבר במשלחת ה־17 לתחנת החלל הבינלאומית והיה היהודי הראשון ששהה בתחנה. רייזמן שב לכדור הארץ ב־14 ביוני 2008 על הסיפון של המעבורת החלל דיסקברי במשימת STS-124. הוא היה גם חבר משימת STS-132 שטסה לתחנת החלל הבינלאומית במעבורת החלל אטלנטיס. כיום הוא הדירקטור של מבצעי החלל בחברת SpaceX ופרופסור בנושא הכנת אסטרונאוטים והכשרתם באוניברסיטת דרום קליפורניה בבית הספר להנדסה ויטרבי. גארט רייזמן נולד במוריסטאון שבניו ג'רזי וסיים ב־1986 את לימודיו בתיכון פרסיפני וב־1991 סיים את לימודיו בתוכנית של ג'רום פישר בנושא ניהול וטכנולוגיה באוניברסיטת פנסילבניה וקיבל את המאסטר ואת הדוקטורט שלו בהנדסת מכונות מן המכון הטכנולוגי של קליפורניה בשנים 1992 ו־1997 בהתאמה. ביוני 2003, שימש רייזמן כאקוונאוט במשימת NEEMO 5 במעבדה התת־ימית "אקווריאוס" כשחי ועבד מתחת לפני המים 14 ימים. רייזמן הוקצה כחבר צוות ארוך זמן בתחנת החלל הבינלאומית. הוא היה מומחה המשימה 5 על סיפון המשימה STS-123 (במעבורת החלל אנדוור) ב־11 במרץ 2008. לאחר העגינה הוא השתתף בהליכת החלל הראשונה של במשימה. רייזמן נשאר על הסיפון כמהנדס טיסה שני בחלק מהמשלחת מס' 16 לתחנת החלל הבין-לאומית והיה חלק מהמשלחת ה־17. לאחר השלמת המשימה הוא חזר לכדור הארץ בתור מומחה המשימה החמישי במשימת STS-124 ב־14 ביוני 2008. בזמן שהיה בתחנת החלל הבינלאומית הוא ראה שתי מעבורות חלל ואת התקנת החלק קיבו והזרוע הרובוטית Dextre. רייזמן היה החבר היהודי הראשון בתחנת החלל הבינלאומית. הוא שלח ברכה מהחלל לעם ישראל בחגיגות יום העצמאות ה־60 למדינת ישראל, הוא גם צילם וידאו משעשע באיכות גבוהה של "יום בחייו של חבר צוות תחנת החלל". רייזמן היה חבר צוות במשימה STS-132 בה נסע אל תחנת החלל הבינלאומית על סיפון מעבורת החלל אטלנטיס מה־14 עד ה־26 במאי 2010. הוא השתתף בשתי הליכות חלל במהלך המשימה. ב־4 במרץ 2011 הודיעה SpaceX שרייזמן יצטרף אל החברה כמהנדס בכיר שאחראי על בטיחות האסטרונאוט וביטחון המשימה. לאחר מכן הוא קודם להיות הדירקטור של פעולות הצוות של החברה. ב-31 במאי 2018 רייזמן הודיע כי יעזוב את תפקידו בחברה אבל יישאר על תקן "יועץ" של החברה, וציין כי לא יוכל לוותר על משרת מרצה לטיסות חלל מאוישות באוניברסיטת דרום קליפורניה הסמוכה. גארט רייזמן הקליט תוכנית יום בחיי, סרטונים על פעולות שנעשות בחלל ורואיין מן החלל. במהלך הכשרתו פגש גארט רייזמן את האסטרונאוט הישראלי הראשון, אילן רמון והשניים שמרו על קשר. לאחר מותו של אילן והקמתה של קרן רמון על ידי רונה רמון, רייזמן הגיע להרצות ולדבר על שירותו בחלל ועל חייו לתלמידים מכל רחבי הארץ שלומדים בתוכנית רמון ספייסלאב של קרן רמון. מדיה וקבצים בנושא גארט רייזמן בוויקישיתוף אתר האינטרנט הרשמי של גארט רייזמן (באנגלית) גארט רייזמן, ברשת החברתית פייסבוק גארט רייזמן, ברשת החברתית אקס (טוויטר) גארט רייזמן, ברשת החברתית אינסטגרם גארט רייזמן, סרטונים בערוץ היוטיוב גארט רייזמן באתר נאס"א (באנגלית) Astronaut Garrett Reisman Joins SpaceX, March 4, 2011. SpaceX.com
רכס מאסיב

רכס מאסיב (באנגלית: Massive Range) הוא רכס הרים בהרי הרוקי הקנדיים, בפרובינציית אלברטה שבקנדה. הרכס, ממוקם דרומית מערבית לעמק נהר בואו, בשטח הפארק הלאומי באנף. שיא גובהו של הרכס 2,984 מטרים מעל פני הים (בהר ברט). אורכו של הרכס 15 קילומטרים מצפון לדרום, רוחבו 16 קילומטרים ממזרח למערב, ושטחו הכולל של הרכס 144 קמ"ר. בדו"ח מצב ההרים האחרון, מצא מועדון האלפיני הקנדי כי הרי סנט אליאס - המשתרעים על קולומביה הבריטית, יוקון ואלסקה - מאבדים קרח מהר יותר משאר חלקי הארץ. מחקרים קודמים גילו כי בין השנים 1957–2007 איבד הרכס 22% מכיסוי הקרח שלו, מה שהוביל לעליית מפלס הים העולמי ב -1.1 מילימטרים. הרכס כולל את ההרים והפסגות הבאים: • Brian Patton, Bart Robinson, Canadian Rockies Trail Guide, P 50 • Brian Patton, Parkways of the Canadian Rockies: A Touring Guide to Banff, Jasper, Kootenay, PP 14, 33, 46 • GEOLOGICAL SURVEY OF CANADA, BANFF NATIONAL PARK, PP 31 מדיה וקבצים בנושא רכס מאסיב בוויקישיתוף רכס מאסיב באתר ממשלת קנדה תצלומי רכס מאסיב משנת 1901 באתר ספריית הקונגרס רכס מאסיב באתר peakbagger תרשים הנוף הנשקף מרכס מאסיב באתר peakvisor אתרי סקי ברכס מאסיב תחזית מזג אוויר עדכנית עבור הרי רכס מאסיב מידע גאוגרפי 'We've never seen this': massive Canadian glaciers shrinking rapidly, The Guardian
בריאן כריסטנטה

בריאן כריסטנטה (באיטלקית: Bryan Cristante; נולד ב-3 במרץ 1995) הוא כדורגלן איטלקי המשחק בעמדת הקשר ברומא ובנבחרת איטליה. כריסטנטה נולד בסן ויטו אל טליאמנטו, אך גדל בסן ג'ובאני די קארסה, שם החל לשחק כדורגל כילד. הוא עבר לליבנטינה גורגנסה, קבוצת כדורגל חובבנית מטרוויזו, לפני שהצטרף לקבוצת הנוער של מילאן בשנת 2009. במהלך התקופה שלו בקבוצה הצעירה של מילאן, הוא היה חבר בקבוצה עד לגיל 15, שבה הם זכו באליפות הארצית בשנת 2010, כשכבש שמונה שערים. כמו כן, הוא היה חבר בקבוצה על לגיל 17, שגם בה הם זכו באליפות הארצית. ב-6 בדצמבר 2011, כריסטנטה ערך את הופעת הבכורה שלו בקבוצה הבוגרת בגיל 16 ו-278 ימים, כשנכנס כמחליפו של רוביניו במשחק נגד ויקטוריה פלזן במסגרת שלב הבתים של ליגת האלופות, שנגמר בתוצאה 2-2. בעקבות זאת, הוא הפך לשחקן הצעיר ביותר של מילאן ששיחק במשחק ליגת האלופות והשחקן הצעיר השלישי של מילאן בכל המפעלים. ב-4 במרץ 2013, כריסטנטה חתם על החוזה המקצועי הראשון שלו, ששמר אותו במילאן עד לשנת 2018. הוא הצטרף לקבוצה הבוגרת בתחילת עונת 2013/14. ב-10 בנובמבר 2013, הוא ערך את הופעת הבכורה שלו בסרייה א', כשנכנס כמחליף של קאקה במשחק נגד קייבו ורונה, שנגמר בתוצאת תיקו מאופסת. את שערו הראשון במדי הקבוצה כבש ב-6 בינואר 2014, בניצחון 0–3 בסן סירו נגד אטאלנטה. ב-1 בספטמבר 2014, כריסטנטה חתם על חוזה לחמש שנים באלופה הפורטוגלית, בנפיקה ליסבון, בעבור סכום של 4.84 מיליון אירו. ב-12 בדצמבר, הוא ערך את הבכורה שלו במדי הקבוצה בניצחון הליגה 5-0 על ויטוריה סטובאל. ב-14 בינואר 2015, הוא כבש את שערו הראשון בקבוצה בניצחון 0–4 על ארוקה במסגרת הסיבוב השלישי של גביע הליגה הפורטוגלית. בינואר 2017, כריסטנטה הצטרף לאטאלנטה בהשאלה מבנפיקה. בקיץ של שנת 2018, אטאלנטה רכשה אותו ב-9.5 מיליון אירו עם סעיף שחרור של 4 מיליון אירו. ב-8 ביוני 2018, כריסטנטה הושאל לרומא לעונה אחת בעבור סכום של 5 מיליון אירו עם חובת רכישה בסכום של 15 מיליון אירו ועוד 10 מיליון אירו התלויים בסעיפים הקשורים ליכולת. ב-28 בפברואר 2019, רומא הודיעה על החתמתו של כריסטנטה במועדון. ב-8 בינואר 2020, כריסטנטה האריך את חוזהו עד שנת 2024. כריסטנטה זומן לראשונה לסגל הנבחרת הבוגרת של איטליה לקראת צמד המשחקים במסגרת מוקדמות מונדיאל 2018 נגד נבחרת מקדוניה ונבחרת אלבניה, שנערכו ב-6 וב-9 באוקטובר, בהתאמה. את הופעת הבכורה שלו במדים הלאומיים ערך ב-6 באוקטובר, כשנכנס כמחליף במחצית השנייה של משחק הבית נגד מקדוניה, שנגמר בתוצאה 1-1. את שערו הראשון בנבחרת כבש ב-7 באוקטובר 2020 בניצחון 0–6 במשחק ידידות על נבחרת מולדובה, כשכבש את השער הפותח של ההתמודדות. בנפיקה אליפות פורטוגל (2): 2014/15, 2015/16 גביע הליגה הפורטוגלית (2): 2014/15, 2015/16 רומא הקונפרנס ליג (1): 2021/22 אליפות אירופה: יורו 2020 מדיה וקבצים בנושא בריאן כריסטנטה בוויקישיתוף בריאן כריסטנטה, ברשת החברתית אקס (טוויטר) בריאן כריסטנטה, באתר Transfermarkt בריאן כריסטנטה, באתר Soccerway בריאן כריסטנטה, באתר BDFutbol בריאן כריסטנטה, באתר WorldFootball.net בריאן כריסטנטה, באתר National Football Teams בריאן כריסטנטה, באתר FootballDatabase.eu בריאן כריסטנטה, באתר ESPN הפרופיל של כריסטנטה באתר הרשמי של רומא כריסטנטה מצטרף לרומא רשמי: רומא מחתימה את כריסטנטה רומא משלימה את מעברו של כריסטנטה כריסטנטה האריך את חוזהו ברומא עד 2024
ירמי שיק בלום

ירמי שיק בלום (נולד ב-15 ביולי 1987) הוא קומיקאי ושחקן ישראלי. הפרויקט המוכר הראשון בו השתתף ירמי היא התוכנית תוכנית קיציס אשר שודרה בקיץ 2014, כתסריטאי. כמו כן, הוא אף הופיע בכמה מערכונים. התפרסם לראשונה בשנת 2015 בתוכנית "נדחפים" בערוץ הילדים, שהחליפה את התוכנית "ששטוס", בהשתתפות קומיקאים צעירים נוספים. התוכנית לא הצליחה כמצופה, ובוטלה אחרי עונה אחת. אחרי ירידת "נדחפים", בשנת 2016 החל לכתוב לתוכנית הלילה היום בלילה עם גורי אלפי ואף להשתתף במערכונים, יחד עם כותבים נוספים בתוכנית. בעונה השישית של התוכנית "מה נסגר?" עם רועי בר נתן, בערוץ עשר, החל ירמי להשתתף (ואף להכין בעצמו) במערכוני חוץ, רובם בשם "חוללת!" כמו כן, ב-2016 החל ירמי שיק בלום לכתוב ולהשתתף בסדרת הבת של התוכנית "ארץ נהדרת" - "עוד כותרות", עם אייל קיציס, יחד עם קומיקאים צעירים נוספים. במהלכה גילם דמות בעלת השם "ירמי" שבכל תוכנית זכה (במקרה) לסקר את אירועי השבוע בזווית הומוריסטית מבין קהל התוכנית, ולספר בדיחות אקטואליות, שרובם בנויות על משחקי מילים. בהמשך העונה, כאשר התוכנית התמקדה יותר בחברי הצוות ויצאה מעט מהפורמט המקורי שלה, החלה דמותו של "ירמי" לעבוד בתוכנית בתור אחראי מוניות. בהמשך, הוא אף השתתף בכמה מערכונים בסדרת האם ארץ נהדרת. אחרי שעוד כותרות ירדה, החל לפתח ניסויים חברתיים לתוכנית "נוסבאום וגולדשטיין" בערוץ עשר, וב-2017 נמנה עם הקאסט המקורי של אחת מתוכניות הסאטירה הראשונות בערוץ כאן 11 "עד כאן", ועזב לקראת סוף עונתה השנייה. ב-19 במרץ 2019 חזר ירמי כאורח בעונת הבחירות (העונה הרביעית) של "עד כאן". ב-2018 החל ירמי להשתתף בתפקיד קבוע בתוכנית "האחיות המוצלחות שלי", לאחר שהשתתף בכמה תוכניות בעונות הקודמות. ב-2023 שיחק בסדרה מדרסה. ירמי שיק בלום הוא גם אחד מאומני הבית הקבועים של סדרת מופעי "סטנדאפ ואלרגיות" במועדון הסטנדאפ קאמל קומדי קלאב. מדי שבוע מפרסם את מדור "פרשת השבוע" במוסף "הארץ" ובו מסופרים אירועי השבוע באופן קומי בסגנון פרשת השבוע. בשנת 2024 ביים יחד עם אלעד אורנשטיין את הסרט התיעודי "הדונם של סבתא" שהוקרן בפסטיבל דוקאביב וביס דוקו. הסרט זכה בפרס אופיר לסרט התיעודי הארוך הטוב ביותר בטקס פרסי אופיר של אותה שנה. שיק בלום ניהל את עמוד הפייסבוק "העמוד שלוקה בחסר", המוכר בעיקר בשל הסרטון הוויראלי "הנסיך המדליק מבית אל", פארודיה פוליטית מוזיקלית על מפעל ההתנחלויות המבוססת על שיר הפתיחה של סדרת הטלוויזיה "הנסיך המדליק מבל אייר". בשנים האחרונות שיק בלום לקח חלק בפעילות "ערוץ הכיבוד", ובעבר כתב וביים את סרט הגמר שלו, "הסדרן". בלום נשוי למאיירת אסיה אייזנשטיין, והם הורים לבת. סבו הוא עורך הסרטים דני שיק. ירמי שיק בלום, במיזם "אישים" לתיעוד היצירה הישראלית ירמי שיק בלום, במסד הנתונים הקולנועיים IMDb (באנגלית) ירמי שיק בלום מתארח בפודקאסט "מאחורי כל צחוק" של אלדד שטרית, 24 בדצמבר 2018 ירמי שיק בלום באתר "הארץ" שני ליטמן, הכל פה זה הטרלות, באתר הארץ, 1 באוקטובר 2024 עינב שיף, ירמי שיק בלום ירש שטח בגדה, והפך אותו לפרויקט ציוני וציני בלב השבר הישראלי, באתר ynet, 27 ביוני 2024 תום נשר בדרך לאוסקר: "קרוב אלי" הוא הזוכה הגדול באופיר 2024, באתר mako, ‏2024-09-16 "העמוד שלוקה בחסר", באתר פייסבוק "הנסיך המדליק מבית אל", באתר יוטיוב "הסדרן", באתר יוטיוב אמו של דני שיק, אסתר, היא בתו של אבא נאמן
דינמיט

דינמיט הוא חומר נפץ רב עוצמה שהומצא ב-1867 על ידי אלפרד נובל. דינמיט הוא ניטרוגליצרין שהוספג בחומר אשר יפחית את רגישותו כמו אמוניום חנקתי, ניטרוצלולוזה, פחם, נסורת ועוד. כאשר הגיע נובל לפריז, הוא עבד במעבדתו של אסקאניו סובררו, ממציא הניטרוגליצרין. הוא החל לחקור את הניטרוגליצרין ולמצוא לו שימושים בתחום הבנייה. הוא ואביו עבדו יחדיו במטרה למצוא חומר שיהיה דומה בתכונותיו לניטרוגליצרין, אך בטוח לשימוש. מספר ניסויים שערך נובל בחומר גרמו להרס ולמספר הרוגים, וכך נהרג אחיו הצעיר - אמיל. נובל החל בייצור מורחב של הניטרוגליצרין תוך כדי ניסיונות להוסיף לו חומרים שונים, כך שיהיה בטוח יותר לשימוש. הוא גילה שכאשר מערבבים חול דק (דיאטומיט) עם ניטרוגליצרין, הנוזל הופך למוצק יציב ולא מסוכן. מהמוצק הזה הוא יצר גלילים שכונו מאוחר יותר "מקלות דינמיט": מארז גלילי בו אצור חומר הנפץ שמוצת על ידי פתיל. תיאור פצצות וחומרי נפץ כגלילי דינמיט אדומים בעלי פתיל הוא פופולרי במיוחד בקרב סרטים הוליוודים וסרטים מצוירים. נובל המציא את הדינמיט לצורך כיבוש הטבע - לסכור נהרות, להסיר מכשולים, לקצץ הרים - אך משנוכח ששימושיה העיקריים של המצאתו יהיו צבאיים, הוא נכנס לדיכאון שממנו לא החלים עד סוף חייו, ולכן ייסד את קרן פרס נובל שמהווה כמעין "תיקון" למה שגרם. פיצוץ סלעים הריסת מבנים שימוש צבאי נרחב בעבר מטען חבלה חומר נפץ הנדסה דינמיט, באתר אנציקלופדיה בריטניקה (באנגלית) Liepens, R. (1974). "Characteristics of Non-Military Explosives" (PDF). DEFENSE TECHNICAL INFORMATION CENTER. Research Triangle Institute, National Technical Information Service, U. S. Department of Commerce. נבדק ב-5 בדצמבר 2023. {{cite web}}: (עזרה)
פיאט 502

פיאט 502 (באיטלקית: Fiat 502) היא מכונית סלון מסוג "טורפדו" (אנ') מתוצרת קונצרן הרכב האיטלקי פיאט אשר יוצרה בין השנים 1923–1926 באיטליה. יוצרו 20,026 יחידות. 4 דלתות. מנוע בנזין. מנוע קדמי אורכי. מנוע הנעה אחורית. מידות צמיגים: 765x100. מנוע דגם פיאט 503 התבסס על מנוע מדגמי פיאט 501 ו-"פיאט 502". 4 דלתות - סדאן. 2 דלתות - קבריולה. פיאט 501 פיאט 503 פיאט 505 פיאט 507 פיאט 510 פיאט 520 פיאט 521 פיאט 522 פיאט 524 פיאט 525 פיאט 527 מדיה וקבצים בנושא פיאט 502 בוויקישיתוף פיאט 502, בביצוע דגם קבריולט, סרטון באתר יוטיוב Personenwagen, di Fred Steiningen, 1994. ISBN 3-923448-37-6 דגמי פיאט 1923-1934 / ראו "פיאט 502" fiat.modeles.free.fr/modeles/model3 פיאט 502, שנת 1926 - מידות ומפרט carfolio.com/specifications/models פיאט 502 web.archive.org/web/20080408094748 "פיאט 502" - מפרט טכני autoevolution.com/cars/fiat-502-1923
Black Swan Records

Black Swan Records (מילולית: תקליטי ברבור שחור) הייתה חברת התקליטים המשמעותית הראשונה בבעלות אפרו-אמריקאים ושכל מערכי הניהול, ההפקה והשיווק שלה היו בשליטת אפרו-אמריקאים. החברה נוסדה ב-1921 בהארלם, ניו יורק על ידי הארי פייס (Harry Pace (אנ')) להקלטה ושיווק של מוזיקת ג'אז ובלוז על ידי אמנים אפרו-אמריקאים. המותג שוחזר בשנות ה-90 של המאה ה-20 לשם הוצאה מחדש של הקלטות קלאסיות שלה על גבי CD. המותג "Black Swan Records" שימש גם את חברת איילנד רקורדס בבריטניה בין 1963 ל-1965 ובאמצע שנות ה-70, בלי קשר למותג של פייס. החברה נוסדה כחלק מתנועת הרנסאנס של הארלם. מייסדה, הארי פייס, היה תלמידו של הוגה הדעות והאקטיביסט ויליאם אדוארד בורגהרד דו בויז ושותפו של "אבי הבלוז", ויליאם כריסטופר הנדי בחברה לכתיבת שירי והפצת דפי תווים. השניים עברו מדרום ארצות הברית לניו יורק ב-1920 והתיישבו בהארלם. פייס ראה בעיניים כלות כיצד המוזיקה המקורית שלהם מבוצעת על ידי אמנים לבנים, השרים, מנגנים ומוקלטים על גבי תקליטים בחברות בבעלות לבנים, שכמעט כל הצוות בהן לבן-עור ואם יש אפרו-אמריקאים, הרי שהם מתוגמלים לרוב באופן מבזה. לפיכך גמלה בליבו להקים חברה שתשנה את מצב הדברים. כך יצר (ללא הנדי) את חברת Pace Phonograph Company ואת מותג ההקלטות Black Swan Records. אחד מחברי ההנהלה של החברה היה וו.א.ב דו בויז. מועסקו הראשון היה פלטשר הנדרסון שהיה אחראי על העיבוד המוזיקלי, הוא גם ניגן בפסנתר בכל ההקלטות המוקדמות. כן העסיקה החברה להקת נגני אולפן קבועה. בקיץ 1921 הוחתמה בחברה הזמרת את'ל ווטרס. תקליטה הראשון, שכלל שני שירים, Down Home Blues ו-Oh Daddy, היה להצלחה מסחרית גדולה, מכר למעלה מ-500 אלף עותקים בחצי שנה, וסיפק לחברה את להיטה הראשון ובסיס כלכלי איתן להמשך. אולם באותה עת החמיץ פייס את ההזדמנות להחתים את אחת מזמרות הבלוז הגדולות של כל הזמנים, בסי סמית שלא עברה את האודישן שלו ושנתיים לאחר מכן הפכה לאחת הזמרות המצליחות ביותר של חברת קולומביה רקורדס. בסתיו אותה שנה הוציא פייס את אמניו לסיבוב הופעות באולמי וודוויל תחת הכותרת: Black Swan Troubadours Featuring the Famous phonographic Star Ethel Waters ("הטרובדורים של חברת Black Swan מציגים את כוכבת הפונוגרף המפורסמת את'ל ווטרס"). סיבוב ההופעות הופיע ב-53 ערים ב-22 מדינות. פייס דאג ליחסי ציבור בדמות מודעות וסיפורי צבע שהתפרסמו בעיתונים, וסיבוב ההופעות הפך להצלחה גורפת, שהובילה להכרה בקנה מידה לאומי ולדברי שבח מצד נגנים כלואי ארמסטרונג. החברה העסיקה להקת נגני אולפן בנוסף ללהקה שהופיעה בסיבוב ההופעות והפיקה מוזיקה בתחומים נוספים כגון שירת מקהלה. באפריל 1922 רכש פייס מפעל להדפסת תקליטים ואת חברת התקליטים Remington Phonograph Corp. הצלחת החברה הובילה לעלייה תלולה בשכרם ותנאי עבודתם של מוזיקאים אפרו-אמריקאים גם בחברות המתחרות. ב-1923 התפרסמה העובדה שפייס, על אף שהצהיר על "טוהר שחור", השתמש גם במוזיקאים לבנים והקליט הרכבים לבנים. פרסום זה גרם נזק כבד לחברה. הזמנות בוטלו וחוזים לא חודשו. במאי 1924 הכריז פייס על החברה כפושטת רגל. קטלוג ההקלטות של החברה נרכש על ידי סרטי פרמאונט. בשנות ה-90 רכש ג'ורג' באק ג'וניור (.George Buck Jr) מחברת Jazzology את קטלוג Black Swan והוציא לאור כמה דיסקים עם הקלטות קלאסיות של המותג משנות העשרים. אתר האינטרנט הרשמי של Black Swan Records מדיה וקבצים בנושא Black Swan Records בוויקישיתוף The Rise and Fall of Black Swan Records, מאת Jitu K. Weusi באתר Red Hot Jazz Black Swan Records באתר discogs (באנגלית) רשימת ההקלטות של Black Swan באתר Jazzology
Calypso

Calypso הוא סינגל של הזמר והכותב הפוארטו ריקני לואיס פונסי והזמרת האמריקאית סטפלון דון. פונסי היה חלק מן הכותבים והמפיקים בשיר. את השיר הוציאה לאור חברת התקליטים Universal Music Latin Entertainment בתאריך 14 ביוני 2018, כסינגל שלישי של פונסי מתוך אלבום האולפן התשיעי שלו, Vida. הסינגל יצא לאור יחד עם הווידאו קליפ בתאריך 14 ביוני 2018. "Calypso" הוזרם 1.7 מיליון פעמים בארצות הברית, והורד 5000 פעמים בסוף השבוע של ה-21 ביוני. וידאו הקליפ הרשמי של הסינגל ניצפה יותר מ-200 מיליון פעמים ביוטיוב מאז שיצא לאור. כמו כן, השיר יהווה כחלק מהשירים המשתתפים במשחק הווידאו ריקודים Just Dance, אשר יצא בשנת 2019. ב-18 באוגוסט 2018, יצא לאור הרמיקס הרשמי של השיר בו משתתפת הזמרת-יוצרת הקולומביאנית קרול ג'י. תחילה, העלה לואיס פונסי לערוץ היוטיוב שלו את האודיו הרשמי של הרמיקס בו משתתפת ג'י. בהמשך, יצא הרמיקס כסינגל. נכון למאי 2019, מונה הצפיות של האודיו עומד על כ-23 מיליון צפיות בסך הכל. כמו כן, הצליח הרמיקס להגיע למקום ה-20 במצעד הרשמי של ארגנטינה, וה-11 במצעד השירים הלטיניים. סרטון השיר "Calypso" באתר יוטיוב Lucas Joel, New Version of Popular Climate Model Released, Eos 99, 2018-06-22 doi: 10.1029/2018eo101489 LuisFonsiVEVO (2018-08-16), Luis Fonsi, Karol G - Calypso (Remix/Audio), נבדק ב-2019-05-11 LuisFonsiVEVO (2018-08-16), Luis Fonsi, Karol G - Calypso (Remix/Audio), נבדק ב-2019-05-11 Luis Fonsi Drops 'Calypso' Remix With Karol G: Listen, Billboard 2018-12-22, Billboard (בספרדית) Karol G Chart History, Billboard
נחמד

האם התכוונתם ל... אישים דייוויד נחמד – סוחר אמנות ומיליארדר יהודי מאיר נחמד – רב ופעיל ציוני יהודי סורי עפרה נחמד – אשת רדיו ישראלית אחר נחמד (כוורת) – רצועה מספר 12 באלבום הבכורה של להקת כוורת, סיפורי פוגי
365 (שיר)

365 (נאמר: Three Six Five) הוא סינגל של המפיק והדי ג'יי הגרמני, זד והזמרת האמריקאית קייטי פרי. השיר יצא לאור ב-14 בפברואר 2019 יחד עם הווידאו-קליפ שלו שהופק על ידי וורן פו. היו שמועות רבות על שיתוף הפעולה בין השניים לפני שהשיר הודלף בינואר 2019. השיר הוכרז בתחילת פברואר, ומאוחר יותר הוכנס לשזאם. ב-13 בפברואר 2019 קייטי פרי וזד החלו להתכתב בטוויטר באימוג'ים למשך שעות שלמות כטיזר לשיר עד שזד הפיץ את הטריילר. מידע על הסינגל "365" באתר מיוזיק בריינז סרטון השיר "365" באתר יוטיוב מידע על השיר "365" באתר iTunes מידע על השיר "365" באתר ספוטיפיי ZEDD & @KATYPERRY - '365' Activating in 12 hours #365AllTheTime, הציוץ של זד בטוויטר. Stop Tweeting & Release The Song! Katy Perry & Zedd’s “365” Is Coming, אידולטור, 14 בפברואר 365 Zedd & Katy Perry, שאזאם קאט ביין, Zedd and Katy Perry Play Emoji Tag On Twitter, Spark Collab Rumors, בילבורד, 13 בפברואר 2019 Gold/Platinum, Music Canada (באנגלית) 365 - Single by Zedd & Katy Perry (באנגלית אמריקאית), נבדק ב-2019-12-26 Top 40/M Future Releases | Mainstream Hit Songs Being Released and Their Release Dates ..., All Access (באנגלית)
גביע המדינה בכדורסל 2004/2005

גביע המדינה בכדורסל לעונת 2004/2005 היא התחרות ה-45 מאז היווסדו של המפעל. מכבי תל אביב זכתה בגביע המדינה ה-35 בתולדותיה, לאחר ניצחון בגמר על בני השרון. מכבי תל אביב, תחת המאמן פיני גרשון, זכתה בגביע המדינה ה-35 בתולדותיה. אלישע שוחט, ספר הכדורסל הישראלי, עמודים 451-452 גמר גביע המדינה 2005, מכבי תל אביב - בני השרון 89:108, ערוץ היוטיוב של מכבי תל אביב המידע באדיבות אלישע שוחט, ספר הכדורסל הישראלי
Buena Vida

"Buena Vida" (בעברית: "החיים הטובים") הוא סינגל שהוקלט על ידי זמרת הרגאטון הדומיניקנית נאטי נטשה, ביחד עם הזמר דדי יאנקי. השיר יצא לאור ב-25 ביולי 2018, על ידי חברת התקליטים פינה רקורדס, כסינגל שלא מתוך אלבום. השיר הוא שיתוף הפעולה השלישי בין השניים, כשהקודמים לכך היו הלהיטים "Otra Cosa" ו-"Dura (Remix)". השיר בדומה לשאר שיריה של נאטי נטשה, נכתב על ידה ועל ידי דדי יאנקי. השיר הוא שיר בסגנון הפופ והפופ הלטיני, נטשה מדברת על החיים הטובים הכוללים בתוכם כסף רב, מטוסים פרטיים, מכוניות יוקרה, בגדי יוקרה וכדומה. הדבר בא לידי ביטוי בקליפ של "Buena Vida", בו ניתן לראות את "חיי הפאר" עליהם היא מדברת. בנוסף לכך, היה השיר לשיר הנושא של תוכנית הטלוויזיה, La Piloto. הווידאו קליפ הנלווה שצולם לשיר הועלה לערוץ היוטיוב של דדי יאנקי ב-25 ביולי 2018. לאורכו של הקליפ ניתן לראות את נטשה טסה במטוס, רוקדת במנחת מטוסים, מתלבשת בבגדים יוקרתיים וכולי. בהמשך הקליפ, מצטרף אליה יאנקי אשר רוקד לצלילי השיר גם כן. נכון ליוני 2020, מונה הצפיות של הקליפ עומד על כ-115 מיליון צפיות. סרטון השיר "Buena Vida" באתר יוטיוב Natti Natasha & Daddy Yankee – Buena Vida (באנגלית), נבדק ב-2019-02-14 Daddy Yankee, Daddy Yankee & Natti Natasha | "Otra Cosa" (Vídeo Oficial)|date=2017-01-27|url=https://www.youtube.com/watch?v=XKqSpbbM-UI%7Caccessdate=2019-02-14 Princesas Del Pop (2018-05-30), Daddy Yankee - Dura Remix Ft. Becky G & Natti Natasha y Bad bunny (Video Official), נבדק ב-2019-02-14 Daddy Yankee - Buena Vida lyrics + English translation, lyricstranslate.com Natti Natasha & Daddy Yankee - Buena Vida (Video Oficial), נבדק ב-2022-10-15 LOS40 Panamá, La "Buena Vida" de Natti Natasha y Daddy Yankee, LOS40PA, ‏2018-07-27 (בספרדית) Daddy Yankee, Natti Natasha & Daddy Yankee | Buena Vida (Video Oficial)|date=2018-07-25|url=https://www.youtube.com/watch?v=7TvCHJ-wudo%7Caccessdate=2019-02-14 Natti Natasha & Daddy Yankee - Buena Vida (Video Oficial), נבדק ב-2019-11-03 Natti Natasha Charts, "Buena Vida" de Daddy Yankee e Natti Natasha esta elegível a Platina (Latina) nos Estados Unidos pelas 60 mil cópias vendidas no país!pic.twitter.com/mZvXy5lyLj, @NattiChart, ‏2019T7:44 (בספרדית)
גביע המדינה בכדורסל 2005/2006

גביע המדינה בכדורסל לעונת 2005/2006 היא התחרות ה-46 מאז היווסדו של המפעל. מכבי תל אביב זכתה בגביע המדינה ה-36 בתולדותיה, לאחר ניצחון בגמר על הפועל ירושלים. מכבי תל אביב, תחת המאמן פיני גרשון, זכתה בגביע המדינה ה-36 בתולדותיה. מכבי תל אביב כמעט שמטה יתרון של 23 בשלהי הרבע השלישי, אבל בסופו של דבר קאמבק של ירושלים לא הספיק, ומכבי חגגה זכייה בגביע עם ניצחון 50 ברציפות במפעל. אלישע שוחט, ספר הכדורסל הישראלי, עמודים 459-461 גמר גביע המדינה 2006, מכבי תל אביב - הפועל ירושלים 91:96, ערוץ היוטיוב של מכבי תל אביב המידע באדיבות אלישע שוחט, ספר הכדורסל הישראלי